Harry Potter

"Egy generáció nőtt fel rajtam, egy világ ismeri a nevem!"

- Harry Potter

Harry Potter ellenfele Harry Houdini, segítőtársai Hermione Granger és Ron Weasley voltak a Harry Potter vs Harry Houdini című epizódban. Bence személyesítette meg.

Információ
Harry Potter varázsló, J. K. Rowling azonos című könyvsorozatának és az ebből készült filmsorozatnak fiktív főhőse.

Az egyetlen ember, aki túlélte a legsúlyosabb főbenjáró átkot, az Avada Kedavrát, a gyilkos átkot. Szüleit egyévesen 1981-ben elvesztette, attól kezdve nagynénjééknél, a Dursley családnál nevelkedett sanyarú körülmények között. 11 évesen megtudta, hogy varázsló, és a Roxfort Boszorkány és Varázslóképző szakiskolában megkezdte tanulmányait, ahol a Griffendél ház tagja lett. 6 évvel később legyőzte az életére törő Voldemort nagyurat, aki egy jóslat miatt akart vele és a varázslóvilág egy jelentős részével is végezni. Ezáltal Harry a Bodzapálca tulajdonosává vált, amely a használójának átlag feletti hatalmat garantál.

Legjobb barátai Ron Weasley és Hermione Granger lettek, akik végig segítették őt útja során. Feleségül vette barátja húgát, Ginny Weasley-t, akitől három gyermeke született: James Sirius, Albus Perselus és Lily Luna.

1. versszak:
Silencio! Hát nem látod? Varázsló vagyok, Harry!

A szánalmas mugli trükkjeiddel próbálsz ellenem nyerni?

Minden szabadulásod egy újabb főbenjáró átok!

Animágus lennél? Mert én csak egy majmot látok.

Egy generáció nőtt fel rajtam, egy világ ismeri a nevem,

És ha gyomorba vágó rontás kell, én önként jelentkezem!

Bár úgy néz ki, itt a mugli módszerek hatásosabbnak tűnnek…

Örülök, hogy a Halloween nem csak nekem egy szomorú ünnep!

Gyenge vagy, Erik! A karrierednek ezzel vége!

Döntsd meg a saját rekordodat és fulladjál meg végre!

Bemelegítésnek ennyi elég, elkezdhetnénk a showt is…

Incarcerandus! Levicorpus! Locomotor mortis!

2. versszak:
Öhm… Helyesen LeviOsa, nem pedig LeviosA!

Ki hitte volna, hogy egy igazi világsztárrá válsz,

Miközben meg egy teáskanál érzelmi szintjén állsz?

Fogj egy köpenyt, tűnj el, és máris nem lehet rád panasz!

Mert minden trükköd elavult… És még csak nem is RAVASZ!

Megszökhetsz, de a térképünkkel úgyis a nyomodra bukkanunk,

Aztán megmutatjuk, hol is van a valódi helyed! Hugrabug!

Az tükreid és a ládáid ellenünk semmit sem érnek!

Egy újabb troll legyőzve! Ötven pont a Griffendélnek!